**Arif Aiman bin Mohd Hanapi** (lahir 4 Mei 2002) merupakan seorang pemain bola sepak Malaysia yang bermain sebagai penyerang untuk Johor Darul Ta'zim dan pasukan kebangsaan Malaysia. Dia dianggap antara pemain muda terbaik di seluruh Semenanjung Malaysia

Kerjaya kelab
-------------

### Kerjaya belia

Bakat Arif Aiman ditemui semasa program Mykids pada 2011/12, dan kemudiannya menyertai skuad yang memenangi IberCup Costa Del Sol pada 2015. Dia kemudian memutuskan untuk meninggalkan AMD pada penghujung 2018 untuk menyertai Akademi JDT bagi meningkatkan permainannya. peluang. Selepas bermain untuk JDT dalam Piala Belia dan Presiden, beliau mendapat perhatian jurulatih skuad B-18 Malaysia, Bojan Hodak, pada awal 2019.

Arif Aiman merupakan produk Program Pembangunan Bola Sepak Negara Malaysia dari 2015 hingga 2017, dan kemudiannya Akademi Johor Darul Ta'zim. Beliau bermain di semua peringkat akademi, termasuk JDT IV, JDT III, JDT II sehingga menjadi pemain tetap untuk pasukan utama.[*perlu rujukan*]

### Johor Darul Ta'zim

#### Musim 2020

Arif Aiman melakukan debut dalam Johor Darul Ta'zim II pada 29 Februari 2020 dalam Liga Premier Malaysia 2020. Beliau bermain selama 73 minit dalam kemenangan 3-1 menentang Negeri Sembilan. Pada 14 Mac 2020, beliau melakukan debut pertamanya dalam pasukan utama menentang Felda United dalam Liga Super Malaysia. Beliau menjaringkan gol pertamanya untuk kelab menentang Kuching City F.C. dalam kemenangan 1-0 dalam Piala Malaysia.

#### Musim 2021

Arif Aiman membuat penampilan pertamanya pada musim 2021 menentang UiTM selepas rakan sepasukannya Safawi Rasid tidak dapat diturunkan kerana kecederaan lutut. Beliau juga menjaringkan gol dalam perlawanan itu. Arif telah dinamakan sebagai antara pemain harapan terbaik ASEAN dalam bola sepak. Pada 22 Jun, beliau membuat debutnya dalam Liga Juara-Juara AFC dalam kekalahan 0-1 menentang kelab Jepun Nagoya Grampus.

#### Musim 2022

Pada 30 April 2022, ketika Johor memerlukan kemenangan untuk melayakkan diri ke pusingan 16 dalam peringkat kumpulan Liga Juara-Juara AFC, semasa sepakan terakhir perlawanan, beliau menyilang bola dalam gaya yang menyebabkan Park Yong-woo secara tidak sengaja menjaringkan gol sendiri, menyebabkan Johor memenangi perlawanan itu dengan jaringan 2-1, dan layak ke peringkat kalah mati sebagai pendahulu kumpulan.

Pada 5 Ogos 2022, Arif Aiman menjaringkan hatrik senior pertamanya untuk JDT semasa perlawanan separuh akhir Piala FA Malaysia 2022 menentang Pulau Pinang.

Pada 28 November 2022, beliau menjaringkan gol dalam perlawanan persahabatan menentang Borussia Dortmund dalam perlawanan terakhir Johor pada 2022.

#### Musim 2023

Pada 2 Februari 2023, beliau memulakan pramusim dengan baik di Dubai semasa perlawanan menentang FC Lokomotiv Moscow; beliau berlari melepasi belakang penjaga gol dan menjaringkan gol tunggal dalam permainan.

Pada 24 Februari, beliau memenangi Piala Sumbangsih buat kali ketiga dalam kerjayanya.

Pada 26 Jun, beliau menjaringkan hatrik separuh masa pertama pada separuh akhir Piala Malaysia menentang Selangor.

Kerjaya antarabangsa
--------------------

Arif membuat penampilan antarabangsa pertamanya untuk Malaysia dalam perlawanan persahabatan tidak rasmi menentang Kuwait pada 23 Mei 2021 pada usia 19 tahun 19 hari. Debut rasminya adalah dalam perlawanan menentang Bahrain pada 29 Mei 2021. Perlawanan pertandingan pertamanya ialah perlawanan menentang Vietnam dalam kelayakan Piala Dunia 2022 sebagai pemain gantian pada minit ke-61, dalam kesudahan kekalahan 1-2.

Arif menjaringkan gol hasil dari sepakan penalti menentang Kepulauan Solomon dalam suatu perlawanan persahabatan pada 14 Jun 2023, dan menjadi gol antarabangsa pertamanya selepas 16 penampilan bersama pasukan kebangsaan. Pada 20 Jun 2023, beliau menyumbang empat gol dalam kemenangan 10-0 menentang Papua New Guinea, menjadikannya pemain ketujuh Malaysia untuk menjaringkan lebih tiga gol dalam satu perlawanan antarabangsa.

Gol antarabangsa
----------------

| No. | Tarikh | Venue | Lawan | Skor | Keputusan | Perlawanan |
| --- | --- | --- | --- | --- | --- | --- |
| 1. | 14 Jun 2023 | Stadium Sultan Mizan Zainal Abidin, Terengganu, Malaysia |  Kepulauan Solomon | **2**–1 | 4–1 | Persahabatan |
| 2. | 20 Jun 2023 |  Papua New Guinea | **3**–0 | 10–0 |
| 3. | **4**–0 |
| 4. | **9**–0 |
| 5. | **10**–0 |
|

Statistik kerjaya
-----------------

### Kelab

*Sehingga 4 Jun 2021.*

| Kelab | Musim | Liga | Piala | Kontinental | Lain2 | Jumlah |
| --- | --- | --- | --- | --- | --- | --- |
| Divisyen | Kmncln | Gol | Kmncln | Gol | Kmncln | Gol | Kmncln | Gol | Kmncln | Gol |
| Johor Darul Ta'zim | 2020 | Liga Super Malaysia | 2 | 0 | 0 | 0 | — | 0 | 0 | 2 | 0 |
| 2021 | 13 | 2 | 0 | 0 | — | 0 | 0 | 13 | 2 |
| Jumlah kerjaya | 15 | 2 | 0 | 0 | 0 | 0 | 0 | 0 | 15 | 2 |

Nota

Pencapaian
----------

**Johor Darul Ta'zim**

* Liga Super Malaysia: 2021, 2022, 2023
* Piala FA Malaysia: 2022, 2023
* Piala Malaysia: 2022, 2023
* Piala Sumbangsih: 2021, 2022, 2023

**Malaysia**

* Piala Raja Thailand naib juara: 2022

**Individu**

* MVP Anugerah Bola Sepak Kebangsaan: 2021, 2022
* Penyerang Terbaik Anugerah Bola Sepak Kebangsaan: 2021, 2022
* Pemain Mudar Terbaik Anugerah Bola Sepak Kebangsaan: 2021, 2022

Rujukan
-------

1. ↑  "Youth Football Malaysia at Twitter". *Twitter* (dalam bahasa Inggeris). Dicapai pada 2022-03-16.
2. 1 2  Liga Premier Malaysia 2020 - Negeri Sembilan 1-3 Johor Darul Ta'zim II - CMS FAM.
3. ↑  "NXGN 2021: The 25 best ASEAN wonderkids in football". *Goal.com*. Dicapai pada 4 December 2021.
4. ↑  HarimauMYstats
5. ↑  "Malaysia vs. Vietnam - Football Match Summary - June 11, 2021 - ESPN". *ESPN.com* (dalam bahasa Inggeris). Dicapai pada 2022-07-28.
6. ↑  HarimauMYstats - Twitter, 21 Jun 2023.
7. ↑  Biodata Arif Aiman di Soccerway
8. ↑  "Johor Darul Ta'zim win 8th consecutive Malaysia Super League title". *ESPN*. 17 September 2021. Dicapai pada 27 August 2021.
9. ↑  {e web |date=2017-12-22 |titeputusan pemenang ABK 2021 Anugerah Bola Sepak Kebangsaan |url= |access-date022-07-28 |website=Mysumber |language=ms-MY}}

| * l
* b
* s
Johor Darul Takzim FC  – skuad semasa |
| --- |
| 
1 Farizal •
2 Davies •
3 Adam Nor •
4 Afiq •
5 Syamer •
6 Hong Wan •
7 Aidil •
8 Safiq •
9 Bergson •
10 Velázquez •
11 Safawi •
12 Kunanlan •
13 Sumareh •
14 Lowry •
15 Feroz •
16 Danial •
17 Ramadhan •
18 Hazwan •
19 Akhyar •
20 Azrif •
21 Nazmi •
22 Corbin-Ong •
23 de Murga •
24 Izham •
25 Sidibé •
26 Haziq •
28 Syafiq •
30 Insa •
31 Guilherme •
32 Shahrul •
33 Ting •
38 Eldstål •
42 Arif •
45 Forestieri •
55 Amat •
91 Syahmi •
92 Madinda •
Pengurus: Esteban
 |